କେନ୍ଦ୍ରାପଡ଼ା, ଡିସେମ୍ବର ୨୭ (ଲୋକାଲ ୱାୟାର): ଅମଳ ସମୟରେ ଆକାଶ ମେଘାଚ୍ଛନ୍ନ ରହିବା ଓ କେତେକ ସ୍ଥାନରେ ସ୍ବଳ୍ପ ବୃଷ୍ଟିକୁ ନେଇ ଜିଲ୍ଲାର ବିଭିନ୍ନ ଅଞ୍ଚଳରେ ଚାଷୀ ଚିନ୍ତାରେ ପଡ଼ିଯାଇଛନ୍ତି।
ଆଭ୍ୟନ୍ତରୀଣ ଓଡ଼ିଶା ଦେଇ ଏକ ଟ୍ରପ୍ ଲାଇନ୍ ସୃଷ୍ଟି ହୋଇଥିବା ଯୋଗୁଁ କେତେକ ଅଞ୍ଚଳରେ ସ୍ବଳ୍ପ ବର୍ଷା ହୋଇପାରେ ବୋଲି ପାଣିପାଗ ବିଜ୍ଞାନ କେନ୍ଦ୍ର ସୂଚନା ଦେବା ପରେ ବିଲ ଓ ଖଳାରେ ଥିବା ଧାନ ତଥା ପନିପରିବା ନଷ୍ଟ ହେବା ଚାଷୀ ଆଶଙ୍କ କରୁଛନ୍ତି।
"ପ୍ରାୟ ୭୦ ପ୍ରତିଶତ ଧାନ ଅମଳ ସରିଯାଇଥିବାବେଳେ ଏହା ଖଳାରେ ରଖାଯାଇଛି। ଏହି ସମୟରେ ବର୍ଷା ଓ ପବନ ହେଲେ ଉଭୟ ଧାନ ଓ ପନିପରିବା ସଂପୂର୍ଣ୍ଣ ନଷ୍ଟ ହୋଇଯିବ", ବୋଲି ମୂଳବସନ୍ତର ଚାଷୀ ବାବାଜି ପରିଡ଼ା କହିଛନ୍ତି।
ସେପଟେ ଭରତପୁରର ଚାଷୀ ବିଜୟ ସାହୁ ପ୍ରଶ୍ନ କରିଛନ୍ତି ଯେ, "ଅଦିନିଆ ବର୍ଷା ଓ ପବନ ହେଲେ ସବୁ ଫସଲ ନଷ୍ଟ ହୋଇଯିବ। ମୁଁ ନିକଟରେ ମୋର ଦୁଇ ଏକର ଜମିର ଧାନ ଅମଳ କରିଛି।
କେନ୍ଦ୍ରାପଡ଼ା ଜିଲ୍ଲାର ମାର୍ଶାଘାଇ, ଗରଦପୁର, ରାଜକନିକା, ଆଳି, ଓ ମହାକାଳପଡ଼ାର ନଦୀକୂଳିଆ ଅଞ୍ଚଳ ଚିନାବାଦାମ ଚାଷ ପାଇଁ ଜଣାଶୁଣା।
ଏହି ସମୟରେ ବର୍ଷା ହେଲେ ଚାଷ ସଂପୂର୍ଣ୍ଣ ଉଜୁଡ଼ିଯିବ ବୋଲି କହିଛନ୍ତି ଦୁଇ ଏକର ଜମିରେ ଚିନାବାଦାମ ଚାଷ କରିଥିବା ପାଟଳିପଙ୍କ ଗାଁର ଚାଷୀ ଶରତ ରାଉତ।
ଚଳିତ ବର୍ଷ ଜିଲ୍ଲାରେ ଭଲ ଚାଷ ହୋଇଥିଲା, ହେଲେ ଅଦିନିଆ ବର୍ଷା ସବୁ ବିଗାଡ଼ିଦେବା ଆଶଙ୍କା ଦେଖାଦେଲାଣି ବୋଲି କହିଛନ୍ତି ଚାଷୀନେତା ଗୟାଧର ଧଳ।
ସେ କହିଛନ୍ତି ଯେ, ଅନେକ ଚାଷୀ ବିଭିନ୍ନ ସମବାୟ ସମିତିରୁ ଋଣ ଆଣି ଚାଷ କରିଛନ୍ତି, ଚାଷ ବୁଡ଼ିଗଲେ ସେମାନେ ହଇରାଣ ହେବେ।
ଅପରପକ୍ଷରେ ବର୍ଷା ଆଶଙ୍କାରେ ଚାଷୀମାନେ ସଂପୂର୍ଣ୍ଣ ପାଚିନଥିବା ଧାନ ଅମଳ କରିଦେବାକୁ ଲାଗିପଡ଼ିଛନ୍ତି, ପୁଣି ଖଳାରୁ ସୁରକ୍ଷିତ ଜାଗାକୁ ଫସଲ ନେବା ଉଦ୍ୟମ କରୁଛନ୍ତି।
ଏଭଳି ସ୍ଥିତିରେ ଟ୍ରାକ୍ଟର ଓ ଅନ୍ୟ ଅମଳ ଯନ୍ତ୍ରର ଚାହିଦା ଯଥେଷ୍ଟ ବଢ଼ିଯାଇଛି।
ଆଉ କେତେକ ଚାଷୀ କୌଣସି ଉପାୟ ନପାଇ ଖଳାରେ ଗଦା ହୋଇଥିବା ଧାନ ଉପରେ ପଲିଥିନ୍ ପକାଇ ଜଗି ରହିଛନ୍ତି।
"ଖୋଲା ଜାଗାରେ ଅମଳ ହୋଇଥିବା ଫସଲ ନରଖିବାକୁ ଆମେ ଚାଷୀଙ୍କୁ ପରାମର୍ଶ ଦେଉଛୁ। ଅଧିକାଂଶ ଚାଷୀ ସେମାନଙ୍କ ଧାନ କୁ ସୁରକ୍ଷିତ ଜାଗାକୁ ନେଇ ସାରିଛନ୍ତି", ବୋଲି କେନ୍ଦ୍ରାପଡ଼ା ଜିଲ୍ଲା ମୁଖ୍ୟ କୃଷି ଅଧିକାରୀ ମୋହନ ଶର୍ମା ଲୋକାଲ୍ ଓ୍ବାୟାରକୁ କହିଛନ୍ତି।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
